Diari Oficial de la Generalitat Valenciana


Sumari del DOGV 4215, del 22-03-2002 (2002/2304)

Notificació al senyor Juan Luis Pedralva Ibáñez.
------------------------------------------------

### Dades del document

Número de DOGV
:   4215

Data del DOGV
:   22-03-2002

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2002/2304


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació al senyor Juan Luis Pedralva Ibáñez. [2002/A2304]
  
De conformitat amb el que estableix l'article 59 de la Llei de Règim Jurídic de les Administracions Públiques i del Procediment Administratiu Comú, es procedeix a la notificació de la resolució de caducitat al senyor Juan Luis Pedralva Ibáñez, ja que no s'ha pogut practicar en el seu domicili.
  
Vist l'expedient iniciat a instància del senyor Juan Luis Pedralva Ibáñez, la resta de dades del qual s'hi especifiquen, i en el qual consten els següents:
  
Antecedents de fet
  
1. Que, en data 18 d'octubre de 2000, li va ser notificat requeriment per a l'esmena de les objeccions que en aquest li indicaven,
  
2. Que, davant de l'incompliment del requeriment va ser advertit de la caducitat, mitjançant un escrit notificat en data 4 de juny de 2001, sense que conste que haja sigut complit en el termini de tres mesos, ja que no han sigut esmenades les objeccions següents:
  
- Una fotocòpia del document nacional d'identitat i número d'identificació fiscal de la persona sol·licitant.
  
- En el supòsit de tenir l'obligació fiscal d'autoliquidar l'impost sobre la renda de les persones físiques, haurà de presentar la declaració del citat impost del senyor Juan Luis Pedralva Ibáñez, corresponent al període impositiu immediatament anterior, amb el termini de presentació vençut (IRPF 1999) a la sol·licitud de finançament qualificat.
  
En el cas que no tinga obligació fiscal de realitzar-la, haurà de presentar la notificació-liquidació dels càlculs efectuats per l'Agència Tributària en relació amb la sol·licitud de devolució (models 104 o 105).
  
En el cas que no haguera tingut obligació fiscal de realitzar la declaració d'impost sobre la renda de les persones físiques, i que tampoc hagueren cursat les sol·licituds de devolució ràpida (models 104 o 105), haurà de presentar una declaració responsable dels ingressos percebuts durant l'any 1999, per cadascun dels membres de la unitat familiar que es troben en aquest supòsit, i haurà d'adjuntar a aquesta la següent documentació: informe de vida laboral, certificat o certificats de retencions emés per les empreses en què haja prestat serveis, contracte o contractes de treball, pròrrogues d'aquests, nòmines; en el supòsit de pensionista, el certificat de la pensió i si es tracta de treballadors amb prestació o subsidi de desocupació, es presentarà el certificat de l'Institut Nacional d'Ocupació; tot això sense perjudici que puguen acreditar qualsevol altre rendiment computable a l'efecte de determinar la base imposable de l'impost sobre la renda de les persones físiques.
  
(Haurà de presentar la dita documentació traduïda per un intèrpret jurat i amb el segell de la postil·la de La Haya, així mateix el càlcul del contravalor en pessetes es farà aplicant el primer canvi oficial fixat pel Banc d'Espanya per al comprador en el mercat de divises l'any següent a què es referisquen els ingressos.)
  
- Certificat de l'entitat bancària on s'indique:
  
a) Si la subrogació i modificació del préstec hipotecari, dóna també com a resultat un préstec qualificat.
  
b) La data d'autorització de la dita modificació per part del Ministeri de Foment.
  
c) El dit certificat haurà d'indicar el reial decret al qual s'acull el préstec, si és qualificat, i la quantia d'aquest.
  
Ja que l'article 10.a.4 de l'Ordre de 18 de desembre de 1998, sobre desenvolupament i tramitació de les mesures de finançament d'actuacions protegibles en matèria d'habitatge, exigeix la tinença d'un préstec qualificat per a formalitzar la sol·licitud de visat i ajudes econòmiques d'habitatge de protecció oficial.
  
- Imprés de sol·licitud normalitzat model 12830, degudament omplides les caselles que li corresponguen i firmat (adjunte imprés).
  
Nota: les fotocòpies aniran acompanyades de l'original per a ser confrontades.
  
Fonaments de dret
  
1. L'article 92 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, determina la caducitat del procediment iniciat a sol·licitud de l'interessat i, per tant, l'arxiu de l'expedient, en aquells supòsits, com en el present, en els quals la falta de documentació o d'esmena d'objeccions impedeix dictar resolució expressa de l'expedient.
  
Vist el citat article 92 i els altres concordants de la mencionada Llei 30/1992, resolc:
  
Declarar la caducitat del procediment iniciat a sol·licitud de l'interessat, amb l'arxiu de totes les actuacions practicades en aquest.
  
Contra la present resolució, que no posa fi a la via administrativa, podrà interposar un recurs d'alçada davant del director general d'Arquitectura i Habitatge, en el termini d'un mes comptador des de l'endemà de la notificació de la present, de conformitat amb el que estableix l'article 114 de la citada Llei 30/1992.